Bendik Rise

Bendik Rise (født 2. mars 1998) er en norsk fotballspiller som spiller for Skeid Fotball.

Rise er født og oppvokst i Ulsteinvik, hvor han har gått gradene i Idrottslaget Hødd. Han fikk debuten for A-laget som 15-åring i 2014, før han signerte A-kontrakt som 17-åring i 2016. I 2016-sesongen debuterte han i 1. divisjon, før han ble en sentral spiller for i 2017-sesongen og ut 2021-sesongen i 2. divisjon.

Han står med 181 kamper for Hødd, hvor 135 av kampene er i serie- og cupspill. Rise noterte seg for til sammen 24 mål for Hødd.

På julaften i 2021 ble det klart at Rise forlater Hødd, da han signerte kontrakt med Skeid Fotball i Obos-ligaen.

Han var del av 1998-kullet i Hødd, hvor også Daniel Eid og Eirik Franke Saunes har etablert seg i toppfotballen. Rise er sønn av tidligere Sunnmørsposten-redaktør Harald H. Rise.

Rise begynte på journalistikkutdanningen til OsloMet i august 2022 - siden mars 2023 har han vært fast spaltist i Nordre Aker Budstikke.

Referanser

Eksterne lenker 
 

Norske fotballspillere
Fotballspillere for IL Hødd‎
Fotballspillere for Skeid Fotball‎
Personer fra Ulstein kommune